Ο "Μπλε Ουρανός με το Λευκό Ήλιο" σχεδιάστηκε από τον Λου Χάο-τουνγκ το 1895 και χρησιμοποιείται μέχρι σήμερα ως ναυτική σημαία της Δημοκρατίας, καθώς και ως σημαία του Κουομιντάνγκ (KMT).
Η **εθνική σημαία της Δημοκρατίας της Κίνας** (παραδοσιακά κινεζικά: 中華民國國旗, απλοποιημένα κινεζικά: 中华民国国旗, Zhōnghuá Mínguó guóqí) είναι γνωστό σύμβολο της Δημοκρατίας της Κίνας, η οποία από το 1949 έχει έδρα το νησί της Ταϊβάν. Στα κινέζικα αναφέρεται απλώς ως **Γαλάζιος Ουρανός, λευκός Ήλιος και μία Κατακόκκινη Γη** (παραδοσιακά κινεζικά: 青天、白日、滿地紅, απλοποιημένα κινεζικά: 青天、白日、满地红 qīng tiān, bái rì, mǎn dì hóng), χαρακτηρισμός που αντανακλά τα χαρακτηριστικά της. Το σχέδιο αυτό πρωτοχρησιμοποιήθηκε στην Κίνα από το Κουομιτάνγκ το 1917 και έγινε επίσημη σημαία της Δημοκρατίας της Κίνας το 1928.

Η σημερινή χρήση της σημαίας θεωρείται από ορισμένους ως αμφιλεγόμενο θέμα, δεδομένης της διαμάχης για το πολιτικό καθεστώς της Ταϊβάν. Ως σύμβολο, το υποστηρίζουν στη χώρα οι υποστηρικτές της επανένωσης με την Κίνα. Η τελευταία αντιτίθεται στη χρήση της σημαίας. Ωστόσο, από τις αρχές του 2000, η Κίνα έχει αρχίσει να βλέπει διαφορετικά τη χρήση της σημαίας, με την έννοια του δεσμού ανάμεσα στην Κίνα και την Ταϊβάν. Οι οπαδοί της ανεξαρτησίας του νησιού αντιτίθενται στη σημαία. 

Παρά το γεγονός ότι η σημαία της Δημοκρατίας της Κίνας λέγεται απλώς στα αγγλικά «**flag of Taiwan (σημαία της Ταϊβάν)**» , ο όρος αυτός δεν είναι κοινόχρηστος στην κινεζική γλώσσα. Επίσημα δεν είναι η σημαία της Ταϊβάν αλλά η σημαία μιας δημοκρατίας που το μόνο που έχει κάνει είναι ότι έχει αναλάβει τη διοίκηση της Ταϊβάν από το 1945 και μετέφερε την κυβέρνησή της εκεί, το 1949. Ο διαχωρισμός αυτός είναι πολύ σημαντικός στην πολιτική της Ταϊβάν.

Ιστορία και συμβολισμός
-----------------------

Η *σημαία του Μπλε Ουρανού και του Λευκού Ήλιου* σχεδιάστηκε αρχικά από κάποιον μάρτυρα της Επανάστασης των Δημοκρατικών, το Λου Χάο Τουνγκ. Ο τελευταίος παρουσίασε για πρώτη φορά τη σημαία στις 21 Φεβρουαρίου 1895. Το 1905, ο Σουν Γιατ-Σεν προσέθεσε ένα κόκκινο φόντο στο σχέδιο και έτσι δημιουργήθηκε η σημερινή Σημαία της Δημοκρατίας της Κίνας.

Στο «Γαλάζιο Ουρανό με το Λευκό Ήλιο» (σημαία του Λου Χάο Τουνγκ), οι 12 ακτίνες του λευκού ήλιου συμβολίζουν τους 12 μήνες και τις 12 παραδοσιακές κινέζικες ώρες (時辰, shíchén), καθεμία από τις οποίες αντιστοιχεί σε δύο σημερινές ώρες (小時, xiǎoshí). Ο Σουν Γιατ-Σεν προσέθεσε την «Κόκκινη Γη» στη σημαία, για να τονίσει το αίμα που χύθηκε από τους επαναστάτες με σκοπό να ανατραπεί η δυναστεία των Κουίνγκ και να ιδρυθεί η Δημοκρατία της Κίνας. Όλα μαζί, τα τρία χρώματα αντιστοιχούν στις *Τρεις Αρχές του Λαού*.

Τα χρώματα είναι:

* Το λευκό αντιπροσωπεύει τη ζωντάνια του λαού
* Το γαλάζιο είναι για τη δημοκρατία και
* Το κόκκινο συμβολίζει τον κινέζικο εθνικισμό.

Χρήση σε αθλητικά γεγονότα
--------------------------

Εξαιτίας της πίεσης από την Κίνα, η σημαία αυτή δε χρησιμοποιείται σε αθλητικά γεγονότα που μετέχει και η Κίνα. Αντί αυτής, χρησιμοποιείται μια άλλη σημαία και η χώρα ονομάζεται Κινεζική Ταϊπέι.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Δημοκρατίας της Κίνας** |

* Taiwanese Flag
* Government Information Office, Republic of China
* Republic of China (Taiwan)[*νεκρός σύνδεσμος*]
* Government Information Office, Republic of China
* Law of the National Emblem and National Flag of the Republic of China (Traditional Chinese)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Ασίας |
| --- |
|  |
| Ανεξάρτητα κράτη | 
* Αίγυπτος
* Αζερμπαϊτζάν
* Ανατολικό Τιμόρ
* Αρμενία
* Αφγανιστάν
* Βιετνάμ
* Βόρεια Κορέα
* Γεωργία
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν
* Καμπότζη
* Κατάρ
* Λαϊκή Δημοκρατία της Κίνας
* Κιργιζία
* Κουβέιτ
* Κύπρος
* Λάος
* Λίβανος
* Μαλαισία
* Μαλδίβες
* Μιανμάρ
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Ρωσία
* Σαουδική Αραβία
* Σιγκαπούρη
* Σρι Λάνκα
* Συρία
* Ταϊλάνδη
* Τατζικιστάν
* Τουρκία
* Τουρκμενιστάν
* Υεμένη
* Φιλιππίνες
 |
|  |
| Κράτη με περιορισμένη αναγνώριση | 
* Αμπχαζία
* Ναγκόρνο-Καραμπάχ
* ΤΔΒΚ
* Παλαιστίνη
* Νότια Οσετία
* Δημοκρατία της Κίνας (Ταϊβάν)
 |
|  |
| Εξαρτημένα εδάφη | 
* Βρετανικό Έδαφος Ινδικού Ωκεανού
* Νήσος των Χριστουγέννων
* Νησιά Κόκος
* Χονγκ Κονγκ
* Μακάου
 |

 |